cyanic-selkie/wikianc huggingface dataset:
A̱ma̱nta a̱li
A̱ma̱nta a̱li ka (á̱kpa̱: a̱ka̱ma̱nta a̱ka̱sa na) yet a̱vuo kya ma̱ a̱li ka ka̱ shyia̱ di̱ za̱gaat ka a̱ni. A̱bawat ka nang á̱ bwat a̱ma̱nta nok á̱ nshyung a̱bankyang, kwi nkyang, ku á̱ cyui a̱bakikyo weang kyayak (ku kwon) a̱ni, a̱bawat kikya á̱ ngyei a̱ma̱nta a̱li.
Yesu
Di̱ tyiet Krista, á̱ mbyia̱ nwuak a̱cucuk hu nyia̱ A̱za̱za̱rak Ntswa wu wa ku tyia̱ Yesu di̱n vak nggwoneam ka ka̱ nwai lyen a̱tyok a̱ni nang á̱ ngyei Ma̱ryamu a̱ni - a̱nyan wa si̱ byin nggu, nyia̱ nkyang a̱ri̱bi̱di, kpaat kuntyin Sot Á̱nietkhwi Krista hu, a̱ si̱ khwu di̱n vak kpaat da̱ a̱team a̱khwu nang za̱nang shyiat ci a̱ka̱tuk nyia̱, ta̱ngam ma̱ng swuan ma̱ á̱niet ba̱ ka̱n kwi a̱ni, a̱wot a̱ si̱ nyeak a̱ nat Ma A̱gwaza tswazwa ka, neet a̱ja wa gu bu na bwuok a̱ bai a̱ka̱feang.[28] Ma̱ a̱di̱di̱t, Á̱nietkhwikristi ba nwuak a̱cucuk nyia̱ Yesu ni̱ ntyia̱ á̱niet ba̱ jhyi swat mba hu ma̱ng A̱gwaza. Tak Kpa̱sai Nice hu ntak nyia̱ Yesu na faat shi̱ri̱ya tazwa á̱niet nswuan ba ma̱ng mba ba̱ ka̱n kwi a̱ni[29] a̱zaghyi ku a̱ma̱lyim nang ba̱ nta̱ngam mi̱ vam neet mi̱ á̱niet ba̱ ka̱n kwi a̱ni,[30][31][32] nyia̱ jhyiung nang á̱ dap á̱ sak ma̱ng Bwuok A̱ Bai A̱ka̱feang Yesu hu mi̱ Tat-a̱pyia̱ lyen jen ngaan Krista.[33] A̱di̱di̱t a̱di̱t Á̱nietkhwikristi ni̱ kyuak Yesu ntong nang A̱gwaza Nggwon wu mi̱ vam a̱tyubishyi, a̱tyofeang wu mi̱ A̱gwaza A̱tat mi̱ A̱tyonyiung wu. A̱wot susot Á̱nietkhwikristi a̱da̱dei ji̱ laai shi a̱ni si̱ lak a̱di̱dam A̱gwaza A̱tat mi̱ A̱tyonyiung wu, ku a̱jhyem ku di̱n kap, nang kyang ku naat ca̱caat ma̱ng A̱lyiat A̱gwaza na a̱ni bah. Á̱ ni̱ song a̱gwai a̱tuk mam byin Yesu na kuzang a̱lyia̱ ma̱ a̱tuk mam 25 mi̱ Zwat Swak ma̱ng Sweang.[j] Á̱ ni̱ cyin kpaat nggu hu da̱ a̱team a̱khwu ka ma̱ a̱tuk mam A̱sham A̱tuk Juma kikya a̱wot ta̱ngam nggu ka ma̱ng swuan ma̱ á̱niet ba̱ ka̱n kwi a̱ni ma̱ a̱tuk mam A̱tuk Ladi Ita ka. Ka̱la̱nda ji nang á̱ swak nnyia̱ ma̱ng a̱nji—da̱nang a̱lyia̱ a̱fwun ka yet 2022 AD/CE a̱ni—byia̱ a̱tyin nji di̱ mam byin Yesu hu hwa nang á̱ ku tyan a̱ni gbangbang.[34][k]
Á̱ bu cyin Yesu mi̱ nkhwi nghyang. Mami Khwikpaa̱pyia̱, á̱ kyiak Yesu (nang á̱ ku ngyei ma̱ng a̱lyoot Kuran nggu ka ʿĪsā) nang a̱ta̱m a̱kwonu A̱gwaza a̱ ku bai a̱zanson a̱ngaan ka ma̱ng a̱tyusan wu.[l] Á̱kpaa̱pyia̱ ba nwuak a̱cucuk nyia̱ fi̱ng nggwoneam ka̱ ka̱n nwai lyen a̱tyok a̱ni hwa ku byin Yesu, a̱wot da̱ nggu, a̱ nwai yet A̱gwaza ku nggwon A̱gwaza.[41][42] Kuran ji ntak nyia̱ Yesu du tak nyia̱ nggu a̱ neet Ma A̱gwaza tswazwa kya a̱ni bah.[43] Á̱kpaa̱pyia̱ ma̱ a̱di̱di̱t nwai nwuak a̱cucuk nyia̱ á̱ ku hyat Yesu ku á̱ kpaat nggu da̱ a̱team a̱khwu, a̱wot A̱gwaza si̱ ta̱ngam nggu ma̱ng swuan ma̱ á̱niet ba̱ ka̱n kwi a̱ni a̱ si̱ kin nat ma̱ng a̱nggu Tswazwa ma̱nang gu ni̱ nswuan a̱ni bah.[44] Da̱ a̱kwonu a̱kya, Khwiyahuda lak nwuak a̱cucuk hu nyia̱ Yesu wa ku yet a̱tyusan (ku ma̱siya) wu nang á̱ ku nfwuong bai nggu hu a̱ni, a̱wot ba̱ ya fwuang nyia̱ da̱ nggu, a̱ du nhyat shei mi̱ shei á̱zanson a̱tyusan hu bah, ba̱ si̱ kin mbeang nyia̱ da̱ nggu, a̱ ku neet Ma A̱gwaza tswazwa kya bah a̱wot da̱ nggu, a̱ ku ta̱ngam ma̱ng swuan ma̱ á̱niet ba̱ ka̱n kwi a̱ni bah.[45]
Jalinggo
Jalinggo yet a̱gba̱ndang a̱keang kya mi̱ Ta̱raba di̱ fam aza-a̱tyin a̱byin Naijeriya, a̱ shyia̱ a̱lyoot ka ma̱ng nwap Fa̱taa (a̱lyoot Jalinggo, kikya yet a̱gba̱ndang a̱vwuo) ka̱ si̱ byia̱ a̱vwuo ka̱ byia̱ á̱niet 118,000. A̱fa̱taa bya shyia̱ a̱ja ma̱ng a̱bachyuang nnwap á̱ghyang.
A̱ka̱fwuop nta
Jalinggo A̱kakeangtung a̱yaasi̱tet Naijeriya A̱ka̱vwuo na̱ byia̱ á̱niet ma̱ ba̱t mami Si̱tet Ta̱raba A̱ca̱cet a̱ka̱keang Naijeriya Naijeriya
Harare
A̱keang Harare (á̱ ku ngyei Salisba̱ri gbangbang) kya yet a̱keangtung ma̱ng a̱gba̱ndang a̱keang a̱ swak ma̱ng shi ma̱ a̱byin Zi̱mbabwe. A̱tsak a̱keang wu byia̱ shi kyai kilomita a̱ma̱ntaa̱naai 960.6 (met a̱ma̱ntaa̱naai 371) ma̱ng shi á̱niet 2,123,132 mi̱ di̱ fang a̱lyia̱ 2012 hu a̱wot á̱ si̱ tyan nyia̱ á̱niet 3,120,917 bya si̱ shyia̱ kap metropolitan hu ma̱ a̱lyia̱ 2019. A̱keang ka shyia̱ di̱ fam a̱za-a̱tyin Zi̱mbabwe hwa di̱ fam-a̱byin Mashonalan (A̱byin-Mashona ku A̱byin-A̱shona) hu, a̱wot ka̱ si̱ yet provin metropolit hwa, ka̱ mun shyia̱ a̱yaamunisi̱pat Citungwiza mbeang Epworth ba. A̱keang ka swan a̱zantsok kya ma̱ shi a̱za ku tat mita 1,483 (a̱ti̱tak 4,865) tazwa shi kyai a̱sa̱khwot a̱ni a̱wot lili wun hu si̱ kwa di̱ sa a̱byin ka̱ doot a̱za a̱si̱ á̱kum-tropik ji a̱ni.
Nghwughwu
Harare
Zi̱mbabwe A̱ka̱keangtung Afrika A̱ka̱keang swanta
A̱yang-a̱khwop
A̱yang-a̱khwop yet a̱nietmbyin a̱ byin a̱tyia̱ ku a̱yang a̱yin a̱ni.
A̱mpwot
A̱mpwot yet a̱didai a̱gumaat ha na̱ng a̱ bang di̱n bwak a̱ nsaai a̱cuang kyang a̱ nnat a̱vuo.
Zunosit
Zunosit (neet Helen: ζῶον zōon "nyam" ma̱ng νόσος nósos "zwan") yet zwan ja nang á̱ maai ta̱bat ma̱ tai nang patojin (kyang tyei ta̱bat zwan ma̱ tai, nang bakteriyom, tswa zwan (virut), kyang nwaai a̱sok kyang nswuan ghyang, ku priyon) ku ka̱n fi̱p neet di̱ yet nyam (di̱n jen ma̱ a̱di̱di̱t nyam ji̱ byia̱ kunkup a̱ma) naat di̱ yet a̱tyubishyi a̱ni. Ma̱ a̱gba̱mgbam, a̱tyubishyi ntsa a̱ ku nta̰bat zwan ji ni̱ nshyei kyang ku kwak zwan hu bai a̱ni nwuak a̱ghyang a̱tyubishyi (ku á̱ghyang á̱nietbishyi), a̱nyan wa ni̱ mbwuak nwuak á̱ghyang á̱niet meang.
Si̱tet Na̱sa̱rawa
Si̱tet Na̱sa̱rawa yet si̱tet ja mi̱ Fam A̱ka̱wa̱tyia̱ Naijeriya. A̱keang Lafiya kya yet a̱keangtung ka.
Ya̱fang
Sí̱tet_Fam_A̱ka̱wa̱tyia̱_Naijeriya
Jaba
Sot A̱gwomna̱ti Mali Jaba (ku A̱da di̱n Tyap) ji shyia̱ di̱ fam a̱tak Si̱tet Ka̱duna hwa. A̱vwuo kani kup a̱byin ka̱ bai kilomita 531. Ka̱ shyia̱ kpa̱mkpaan ma̱ng fam a̱ka̱keang Nja̱t ma̱ng A̱buja, Fam A̱kawa̱tyia̱ Naijeriya. A̱gba̱ndang akeang nji wa á̱ ngyei Kwoi. Zwunzwuo-a̱muup a̱vwuo ji ja yet 801.
A̱mumu
A̱mumu yet a̱cuwang nyám bya ba̱ neet di̱n kwai Coleoptera ma̱ng Endopterygota.
Zwa
thumb|upright=1.9|A̱mgba̱m nzwa kyiak neet a̱pyia̱ naat ma̱ a̱pyia̱, ma̱ a̱lyia̱ 2014
A̱meap
thumb|Ghwughwu a̱meap thumb|A̱ka̱vwuo nang a̱meap nshyia̱ a̱ni
Zwa
Zwa ji (á̱kpa: zwá ji) yet á̱kpa nkyang nang a̱yin tung a̱pyia̱ nggu nda̱u a̱ni, ku kurum ku nkyang na̱ yet si̱ nna nang gu byia̱ di̱ lyap a̱ni.
A̱meap
A̱yaameap (a̱nyiung: a̱meap wu) neet di̱n kwai á̱ ngyei Sciuridae ja a̱ni. Ba̱ shyia̱ di̱n kwai a̱cyuang nyám ba̱ li nang cyuí a̱ni.
Afi̱rika A̱tak
A̱bwom a̱byin: "A̱bwom a̱byin Afi̱rika A̱tak"
A̱byin Afrika A̱tak (Shong:  South Africa ), á̱ lyen ma̱ng a̱lyoot a̱gwomna̱ti ka nang Ri̱pobi̱lik Afrika A̱tak, RAA̱ wu (Shong: Republic of South Africa, RSA), yet a̱byin kya di̱ fam a̱byin A̱tak Afrika. Kikya yet 23 ma̱ng shi á̱niet, mba ba̱ ku swak miliyon 60 a̱ni, ka̱ si̱ kup shi kyai a̱byin kilomita a̱ma̱ntanaai 1,221,037 (met a̱ma̱ntanaai 471,445). A̱byin Afrika A̱tak byia̱ a̱ka̱keangtung a̱tat nia: a̱pyia̱ a̱gwomna̱ti (A̱pitoli), shi̱ri̱ya (Bloemfontein) ma̱ng kpa cam a̱byin (Cape Town). A̱gba̱ndang a̱keang a̱ swak mi̱ shi wu wa yet Johannesburg. Kpa̱mkpaan ma̱ng 80% á̱niet Afrika A̱tak yet á̱ka̱mbwon A̱dyundyung á̱niet Afrika nia, á̱ si̱ ghai mba ma̱ng nnwap vwuon na̱ lyiat di̱ lilyem vwuon a̱ni. Á̱kum á̱niet ka si̱ byia̱ ma̱ng a̱nka susot á̱niet Yurop ji̱ swak si̱ kuzang a̱byin mami Afrika mi̱ shi a̱ni, (Á̱sai Á̱niet Afrika A̱tak), Á̱niet A̱siya nang A̱ndiya ma̱ng A̱caina Afrika A̱tak ba, ma̱ng á̱niet Afrika A̱tak ba̱ yet á̱ka̱mbwon nnwap ma̱ a̱di̱di̱t ma̱ng lili nvam za̱nzan.
Ya̱fang
Bibyin_swanta Bibyin_Afrika Bibyin_A̱tak_Afrika
A̱yet
A̱yet wu (á̱kpa: a̱yaayet ba) yet ya ma̱ng swuo, ma̱ng bwom bubwom ma̱ng song nang á̱nietbishyi nyia̱ a̱ni mat ba̱ tak a̱gwai mba na kpa̱sai.
Muná̱pyia̱ Sí̱tet
A̱bwom a̱byin: "The Star-Spangled Banner"
thumb|A̱gba̱ndang A̱timi Muná̱pyia̱ Sí̱tet Amerika wu (a̱zaghyi) thumb|A̱gba̱ndang A̱timi Muná̱pyia̱ Sí̱tet Amerika wu (a̱zama)
A̱murum
thumb|Nghwughwu a̱ka̱murum
Muná̱pyia̱ Sí̱tet
A̱byin Muná̱pyia̱ Sí̱tet (M.S. ku MS) ka ku Amerika (Shong: The United States, U.S. ku US, ku Amerika), á̱ lyen ma̱ng a̱lyoot a̱gwomna̱ti ka nang Muná̱pyia̱ Sí̱tet Amerika (M.S.A. ku MSA) (Shong: United States of America, U.S.A. ku USA) a̱ni, yet a̱byin kya ka̱ la̱u shyia̱ di̱ vam-a̱byin Amerika A̱za hwa. Ka̱ byia̱ sí̱tet 50 ja, distrik mundundung a̱nyiung, a̱ca̱cet a̱yaateritori a̱fwuon na̱ng á̱ ku fwuop ma̱ng a̱tsak a̱byin ka di̱ yet kyang nyiung bah, Indian reservations 326, ma̱ng a̱cyuang nzwa a̱byin á̱ghyang. Ma̱ng shi kyai a̱byin kilomita a̱ma̱ntaa̱naai miliyon 3.8 (met a̱ma̱ntaa̱naai miliyon 9.8), kikya yet a̱tat ku a̱naai ka̱ swak ma̱ a̱mgba̱m shi kyai a̱byin mi̱ swanta hu. Muná̱pyia̱ Sí̱tet hu byia̱ a̱junjung a̱gi̱gak ma̱ng Ka̱na̱da di̱ fam a̱za hu ma̱ng Mikziko di̱ fam a̱tak hu, a mbeang a̱cyuang a̱gi̱gak a̱sa̱khwot ma̱ng Kuba, Roshiya, ma̱ng Ba̱hamat hu. Ma̱ng shi á̱niet ku swak miliyon 331 a̱ni, kikya si̱ yet a̱tat mi̱ shi á̱niet mi̱ swanta hu. A̱keangtung nka ka, kikya yet Washington, D.C., a̱wot a̱gba̱ndang a̱keang nka wu a̱ swak mi̱ shi a̱ni wa A̱keang New York.
A̱murum
A̱murum (á̱kpa: a̱ka̱murum) yet nyam a̱yit ja ji̱ yaan nam nyám a̱yit njhyang ma̱ng nkyangzwa a̱ni. A̱murum yet nyam jhyung ja mi̱ nyám ji̱ byia̱ ncat vam ma̱ng a̱bi̱baan nwuai mman a̱fai ma̱nang á̱nietbishyi a̱ni.
Muná̱pyia̱ Sí̱tet
Ya̱fang
Bibyin swanta Bibyin Amerika Bibyin Amerika A̱za A̱yaasi̱tet Muná̱pyia̱
Osheniya
Osheniya (Shong: TM: /ˌoʊsiˈɑːniə, ˌoʊʃi-, -ˈeɪn-/, A̱M: /ˌoʊʃiˈæniə/), yet fam a̱byin swanta hwa ku byia̱ A̱stralasiya, Melana̱siya, Maikrona̱siya ma̱ng Polina̱siya a̱ni. Ku ngaat ku si̱ ba̱ tat Á̱kum-a̱la̱u A̱tyin ma̱ng Jenshyung ka, ku si̱ byia̱ shi kyai a̱byin kilomita a̱ma̱ntanaai 8,525,989 (met a̱ma̱ntanaai 3,291,903) ma̱ng shi á̱niet ku swak miliyon 41 a̱ni. Ka̱ á̱ si̱ mak ma̱ng nvam-a̱byin na, fam a̱byin Osheniya hu hwa swak ma̱ng yet a̱da̱dei di̱ kyai a̱byin a̱wot ku si̱si̱ ngyet a̱feang ku swak di̱ yet a̱da̱dei a̱ni mi̱ shi á̱niet lilyim A̱ntati̱ka.
thumb|Ta̱si̱la fam a̱byin Osheniya
Zwak
thumb|Nta̱ngka̱i zwák nvwuon
Zwak ji (á̱kpa: zwák ji) yet nyam ja ji̱ kwang a̱byin a̱ni. Ji̱ li junjung ji̱ si̱ kwang ma̱ a̱fa, a̱nia wa a̱cyet nggu ka.
Zwak yet tangka̱i a̱ka̱tuk nyam hwa, ku byia̱ a̱nyung ka̱ nnyuai a̱ni á̱ ngyei ta̱kpa a̱ni. Zwak byia̱ a̱myia̱ gu koot ka̱ ji̱ map a̱yin a̱ni, ka̱ wot na̱ hyat a̱tyubishyi.
Zwák vwuon neet da̱ a̱vwuo a̱nyiung naat da̱ a̱vwuo a̱ghyang, ji̱ si̱ ka nvwuon di̱ yet a̱ka̱tuk. Kidee zwak ja yet tswup kyai.
Á̱nietza̱fan (nwap)
Á̱nietza̱fan ba (Á̱nietza̱fan: Nneirigwe; Kpat: Miyango ) yet nwap ja ji̱ shyia̱ ma̱ a̱di̱di̱t di̱ fam Sot A̱gwomna̱ti Mali Basa, Si̱tet Pi̱lato, Fam A̱ka̱wa̱tyia̱ Naijeriya a̱ni. Ba̱ lyiat da̱ a̱lyem á̱ ka ngyei Á̱nietza̱fan a̱ni (ku Nkarigwe da̱ a̱lyem mba ka), ka̱ yet A̱lyem A̱ka̱wa̱tyia̱ Pi̱lato a̱ni. Tyantung mba ji ja yet a̱keang Myiango, di̱ fam jenshyung a̱keangtung si̱tet hu, Nja̱t.
Yai
Á̱ maai nshyia̱ Á̱nietza̱fan ba di̱ nfam Basa, Nja̱t ma̱ A̱za ma̱ng Nja̱t ma̱ A̱tak Sot A̱gwomna̱ti Mali Si̱tet Pi̱lato mbeang mi̱ Sot A̱gwomna̱ti Mali Ka̱uru, a̱tak Si̱tet Ka̱duna, Naijeriya.
Khwi
Á̱ ku nwuak ripwot nyia̱ ma̱ a̱di̱di̱t ma̱ Á̱nietza̱fan ba khwi khwi nwap hwa a̱wot kpa̱mkpaan ma̱ng %62.0 a̱kuu nwap ka, %28.0 ba̱ yet á̱nietkhwi Krista bya a̱ni (sot Á̱sa̱t %55.0, sot a̱yaaProtestan %25.0 ma̱ng sot Katolika Roma %20.0), nang á̱nietkhwi Khwikpaa̱pyia̱ ba si̱ kyiak %10.0 á̱kum á̱niet ka.
Ya̱fang
Nnwap_swanta Nnwap_Afrika Nnwap mi̱ Naijeriya
Paiwan (a̱lyem)
A̱ka̱fwuop nta
Lilyem Taiwan Lilyem Formosa Lilyem A̱siya Lilyem swanta
Pablo Picasso
Á̱nietnyia̱ nghwughwu ma̱ng á̱nietlyen ghwang a̱ka̱sa
Zonkwa
A̱keang Zonkwa kya yet a̱keangtung Sot A̱gwomna̱ti Mali Zangon Kataf ka a mbeang a̱si̱ Tyok A̱jhyo hu, ma̱ a̱tak A̱si̱tet Ka̱duna di̱ fam a̱byin Fam A̱ka̱wa̱tyia̱ Naijeriya hu.
Myiai á̱kpai
Zonkwa shyia̱ ma̱ng ban mita 798.
Lili wun
Lili shwai a̱lyia̱ ma̱ng a̱lyia̱ a̱keang Zonkwa hu ma̱ka̱wa̱tyia̱ shyia̱ kpa̱mkpaan 24.8°C, ban shwai a̱lyia̱ ma̱ng a̱lyia̱ hu maai tat kpa̱mkpaan 28.6°C a̱wot ku maai cyok a̱tatak tat kpa̱mkpaan 18.8°C. Va za ji la gum di̱ kap a̱mgba̱m a mbeang kap a̱tsan a̱lyia̱ ka ma̱nang va za a̱lyia̱ ma̱ng a̱lyia̱ ma̱ka̱wa̱tyia̱ ka shyia̱ kpa̱mkpaan milimita 28.1, ma̱ng shwai ma̱ka̱wa̱tyia̱ si̱ 53.7%, lili a̱vwuo hu si̱ ka tai si̱ a̱ka̱keang hyia̱k na nang Gwoot, Tsok, ma̱ng Fantswam a̱ni.
A̱ka̱ka̱rak
Á̱niet a̱ka̱ka̱rak (byina̱byin) ma̱ng a̱sorong á̱niet a̱ lan di̱ shi a̱ni mami a̱keang ka bya yet A̱jhyo ba. A̱keang kani kya ka yet a̱keangtung mba ka.
A̱nan
thumb|A̱ni̱nan a̱son ma̱ng a̱feang ma̱ a̱tyin a̱ga̱fi̱p a̱lulo
A̱nan ka (á̱kpa: a̱ni̱nan ba) yet kap a̱tyin kyang hwa (nang a̱tyin a̱ga̱fi̱p a̱ni). A̱nan kya ba̱ng a̱tyin kyang sa njhyet a̱tyin a̱kya nkyayak.
Zonkwa
Ya̱fang
Naijeriya A̱ka̱keang_mami_Naijeriya A̱ka̱vwuo na̱ byia̱ á̱niet ma̱ ba̱t mami Si̱tet Ka̱duna
A̱na̱mbwon
A̱na̱mbwon wu (á̱kpa: á̱na̱mbwon ba) yet a̱tyu a̱ ni̱ beang ma̱ng ba̱ng á̱nietnzwan ku ba̱ng mman na̱ nwaai wa a̱ni.
A̱nan
Mi̱ á̱ga̱fi̱p ba̱ byia̱ á̱ci̱ci̱p tsot a̱sok a̱ni, a̱ni̱nan ba, bibya yet kap a̱tyin a̱ga̱fi̱p ku beang nka di̱ nwaai a̱sa̱khwot ma̱ng nkyang nok vam nwuo ma̱ng vam a̱tyin a̱ga̱fi̱p hu, a̱wot si̱ a̱hwa ni̱ beang a̱tyin a̱ga̱fi̱p ka ka̱ laai shi a̱nggang. Si̱ a̱hwa si̱ fa nyia̱ a̱nan kya saai nkyayak ma̱ng a̱sa̱khwot neet a̱byin a̱ jhyet á̱kum a̱tyin yak ku si̱ a̱kwon.
Nkhang a̱byin Naijeriya
Á̱ na maai á̱ nkai nkhang a̱byin Naijeriya na di̱n vak á̱nietnswat ba̱ bwuang kai fam A̱tyia̱ka̱u A̱tyin hu ma̱ng Afi̱rika kyiak neet ma̱ a̱lyia̱ A̱K 1100. Susot Tat-a̱ghyi Afi̱rika ma̱ a̱di̱di̱t ku swan fam hu nang á̱ sii du lyen nang Naijeriya a̱fwun a̱ni, nang A̱byin-tyok Nri, A̱byintyokshan Bini ka, mbeang A̱byintyokshan Oyo ka. Khwikpaa̱pyia̱ ntat Naijeriya mbwak A̱byintyokshan Ba̱rno kya da̱ a̱cak a̱lyia̱ (A̱A̱ 1068) ma̱ng Sí̱tet A̱kpat ji kpa̱mkpaan ma̱ng a̱cak a̱lyia̱ (A̱A̱ 1385) mi̱ sa̱ncuri 11 wu,   nang Khwikristi nnwuo Naijeriya mi̱ sa̱ncuri 15 wu mbwak a̱yaamonk A̱gosti̱n ma̱ng Kapucin ba neet a̱byin Potugat. A̱songhai ba meang si̱ yai ntat kap fam a̱byin hu. Nkhang gbangbang a̱byin Naijeriya na si̱ la̱u byia̱ a̱ka̱ta ma̱ng a̱bwuang a̱khwo a̱ma̱nyi a̱ti̱lantik wu, zang wa ntsa mi̱ Naijeriya di̱ ngaan sa̱ncuri 15 hu. Tyan a̱bwuang a̱khwo a̱tyin ji nang á̱niet Bi̱ri̱ti̱n ma̱ng Potugat ba ku nyia nta̱m ma̱ng a̱nji ja yet Ba̱dagi̱ri, tyan yong kukwon a̱wak jhyang ji shyia̱ di̱ khwong kyai a̱sa̱khwot a̱ni. A̱yaadila mali ba si̱ bwoi mba á̱khwo, a̱dodo njhyá̱ tsi̱tsak nnwap di̱ fam a̱byin ka si̱ dam a̱khwukhwop nvak a̱bwuang a̱ta̱lyen Ma̱nyi Sa̱hara ka.
A̱khwot Á̱kwop Bi̱ri̱ti̱n wu si̱ nwuo Legwot ma̱ a̱lyia̱ 1851, á̱ si̱ ta̱mak nji ma̱ng a̱gwomna̱ti mba ba ma̱ a̱lyia̱ 1865. Naijeriya si̱ bwuak tyia̱ a̱byincok Bi̱ri̱ti̱n mi̱ 1901. A̱cak tyok á̱nietcen ka si̱ neap tat 1960, jen ji nang cong cat sa̱t hu si̱ shyia̱ ya a̱ywan a̱ni. Naijeriya shyia̱ yet ri̱pobi̱lik ma̱ a̱lyia̱ 1963, a̱wot a̱byin ka si̱ ba̱ kwa mbwak tyok a̱khwot á̱kwop ndyia̱ a̱tat na̱ khwi a̱ni, a̱ma̱lyim bwan tyok koot a̱sok ghyang. Cong cat ka̱u a̱byin ghyang si̱ kpaat Ri̱pobi̱lik Byafra wu ma̱ a̱lyia̱ 1967, si̱ a̱hwa hwa si̱ khwat Zwang Byina̱byin Naijeriya ndyia̱ a̱tat ji a̱zanson. Naijeriya si̱ bu bwuak ntyia̱ ri̱pobi̱lik ma̱lyim lyuut kpa̱m cam a̱byin fai mi̱ 1979. Da̱ a̱kwonu a̱kya, ri̱pobi̱lik wu si̱ labeang bah, nang á̱nietnzwang ba si̱ bu ta̱wap cet ba̱ si̱ bai tyok tat ndyia̱ swak. Á̱ si̱ khwom á̱ na mkpaat ri̱pobi̱lik a̱fai mi̱ 1993, a̱wot Jenera Sani Abaca si̱ bai weam ngguu. Abaca saan 1998 a̱wot á̱ si̱ bai kpaat ri̱pobi̱lik a̱naai wu a̱lyia̱ ka̱ khwi a̱ni a̱zanson, zang wa tyak ndyia̱ nswak ntat a̱si̱ tyok á̱nietnzwang hu jen a̱zanjen.
Ya̱fang
<div style="height: 200px; overflow:auto; border: 1px solid gray; padding-right: 12px; background-color: #EEEEEE; ">
Nkhang a̱byin Naijeriya
Jami̱ni
A̱byin Jami̱ni ku Jamut (Jaman: Deutschland /ˈdɔʏtʃlant/; Shong: Germany), á̱ lyen di̱ yorong ofisha hu nang Ri̱pobi̱lik Mundundung Jami̱ni wu (Jaman: Bundesrepublik Deutschland /ˈbʊndəsʁepuˌbliːk ˈdɔʏtʃlant/; Shong: Federal Republic of Germany) a̱ni, yet a̱byin kya di̱ fam a̱byin A̱ka̱wa̱tyia̱ Yurop. Kikya yet a̱byin ka ka̱ swak ma̱ng shi á̱niet mami Yurop lilyim a̱byin Roshiya, ma̱ng a̱si̱tet a̱ yet memba Muna̱pyia̱ Yurop wu a̱ byia̱ shi á̱niet a̱ swak a̱ni. A̱byin Jami̱ni shyia̱ tsi̱tsak Nkyai A̱sa̱khwot Ba̱ltik ma̱ng A̱za na di̱ fam a̱za hu, ma̱ng Ali̱pi wu di̱ fam a̱tak hu; ka̱ kup shi kyai a̱byin kilomita a̱ma̱ntanaai 357,022 (met a̱ma̱ntanaai 137,847), ma̱ng shi á̱niet ku swak miliyon 83 a̱ni mami a̱yaasi̱tet nka ba. Ka̱ byia̱ a̱gi̱gak a̰byin ma̱ng bibyin Denmak di̱ fam a̱za hu, Polan ma̱ng Ri̱pobi̱lik Cek wu di̱ fam a̱tyin hu, A̱sti̱riya ma̱ng Shwit di̱ fam a̱tak hu, ma̱ng Fi̱ransa, Lukza̱mbok, Beljiyom, ma̱ng Holan di̱ fam jenshyung hu. A̱keangtung a̱byin ka ma̱ng a̱gba̱ndang a̱keang a̱ swak ma̱ng shi wu wa yet Berlin, a̱keang Frankfot si̱ yet a̱ka̱wa̱tyia̱ naat mbwuot a̱ka̱kurum nka ka; a̱wot Fam A̱byin Ruhr hu si̱ yet sot a̱keang nka ji ji̱ swak mi̱ shi kyai a̱ni.
thumb|Tuta Jami̱ni thumb|A̱lama a̱byin Jami̱ni thumb|Ta̱si̱la a̱byin Jami̱ni
Ya̱fang
Bibyin swanta Bibyin Yurop Bibyin A̱ka̱wa̱tyia̱ Yurop
A̱zaki
thumb|A̱ba a̱zaki mi̱ Okonjima, [[Namibya]] thumb|Sha̱p a̱zaki mi̱ Okonjima
Si̱tet Ogun
Si̱tet Ogun yet si̱tet ja di̱ fam a̱tak-jenshyung Naijeriya. Á̱ ku faat nji mi̱ Zwat Sweang a̱lyia̱ 1976 ja neet di̱ Fam-a̱byin Jenshyung gbangbang hu. Ji̱ byia̱ a̱gi̱gak ma̱ng Si̱tet Legwot di̱ fam a̱tak hu, a̱yaasi̱tet Oyo ma̱ng Osun di̱ fam a̱za hu, ma̱ng Si̱tet Ondo ma̱ng Ri̱pobi̱lik Bini di̱ fam jenshyung hu.
thumb|A̱vwuo ka nang si̱tet Ogun nshyia̱ a̱ni mami Naijeriya
Sí̱tet Naijeriya Sí̱tet_Fam_A̱tak-Jenshyung_Naijeriya Naijeriya
A̱nfwuong-swup
A̱nfwuong-swup na yet zwan ja ji̱ kwa̱i (mman nyia̱ nswak) á̱niet a̱ni di̱-njen-di̱-njen, ka̱ ji̱ kwa a̱yin ji̱ cong a̱nfwuong mbeang nkyangtang na̱ kai vam hu a̱mgba̱m. A̱nfwuong-swup yet a̱byia̱byia̱ zwan wa, ka̱ a̱ kwa a̱tyonyiung, a̱ doot a̱ kwa a̱keang a̱ kaat. Á̱ cyui a̱yaanyura fi̱n zwan ji a̱ka̱nyiung ma̱ng swuan a̱tyubishyi.
Cang Yong-sil
Cang Yong-sil ku Jang Yeong-sil (Kworiya: 장영실; Hanja: 蔣英實; yei Kworiya: /t͡ɕɐŋ jʌŋɕiɭ/; 1390 – lilyim 1442) ku yet a̱bwokntswam Kworiya, a̱gwak sains, ma̱ng a̱tyumat nkyang nfai wa di̱n jen Lang Á̱gwam Coson ji (1392–1897). Shimba nang á̱ ku byin Cang a̱kunak kya, A̱gwam Sezong si̱ ghwon nggu gu nyia̱ ta̱m a̱magwam ka. Nkyang nang Cang ku mat a̱ni, nang Ceugugi hu (kyangmai va za hu) ma̱ng kyangmai cung a̱sa̱khwot hu, si̱ tyai sai long tazwa ya a̱son lyennkyangta̱m Lang Á̱gwam Coson hu.
Ga̱ndu
Ma̱ a̱tuk mam 19 Zwat Tswuon 2018, Google jhyi a̱yet da̱nian Cang Yong-sil ma̱ng Google Doodle.
A̱ka̱fwuop nta
byin sa̱ncuri 14 A̱yaagwak lyen á̱ta̱ngwat Kwai Jang a̱si̱n Asan A̱kworiya sa̱ncuri 15 A̱yaagwak lyen sains Kworiya Á̱nietmatnkyang Kworiya A̱yaagwak lyen á̱ta̱ngwat sa̱ncuri 15 Kworiya Á̱ nwai lyen a̱lyia̱ mbyin Á̱ nwai lyen a̱lyia̱ kwi A̱yaagwak lyen sains Nce A̱ka̱wa̱tyia̱ Kworiya
Si̱tet Ondo
thumb|A̱gba̱ndang A̱keang Akure thumb|Tyiang a̱toot shi Si̱tet Ondo thumb|A̱vwuo ka nang Si̱tet Ondo nshyia̱ a̱ni mami Naijeriya
Si̱tet Ondo yet jhyiung ja mi̱ a̱yaasi̱tet fam a̱tak-jenshyung Naijeriya hu. Á̱ ku kpaat nji mi̱ Zwat Sweang 1976 neet di̱ a̱khwukhwop Si̱tet Jenshyung wu. Si̱tet Ondo ji byia̱ a̱gi̱gak a̱byin ma̱ng Si̱tet Ikiti (ji̱ ku yet kap si̱tet hu gbangbang) di̱ fam a̱za hu, Si̱tet Kogi di̱ fam a̱za-a̱tyin hu, Si̱tet A̱do di̱ fam a̱tyin hu, Si̱tet Da̱li̱ta di̱ fam a̱tak-a̱tyin hu, Si̱tet Ogun di̱ fam a̱tak-jenshyung hu, Si̱tet Oshun di̱ fam a̱za-jenshyung hu, ma̱ng A̱gba̱ndang Kyai A̱sa̱khwot Ati̱lantik wu di̱ fam a̱tak hu. A̱keangtung si̱tet ka, kikya yet Akure, a̱khwukhwop a̱keangtung Tyok Akure gbangbang wu. A̱byin Si̱tet Ondo ka mbyia̱ sop mangrove-swamp kpa̱mkpaan ma̱ng A̱ngam A̱sa̱khwot Bini wu.
Ya̱fang
Sí̱tet Naijeriya Sí̱tet_Fam_A̱tak-Jenshyung_Naijeriya Naijeriya
Wasulu
Wasulu (Fi̱ransa: Wassoulou, á̱ ka ndyuut Wassulu, Wassalou, ma̱ng Ouassalou a̱ni) yet fam taada hwa ma̱ng a̱vwuo nkhang da̱ A̱nian A̱ghyui Wasulu wu mi̱ Jenshyung Afrika. Ku yet mali á̱niet ba̱ nyia̱ kpamkpaan ma̱ng 160,000 kya, a̱wot ku si̱ yet a̱byin-mbyin tangka̱i a̱bwomtsot Wasulu ka.
Wasulu hwa keang tyan ji nang a̱gi̱gak bibyin mam-a̱fwun tat huni myim ma̱ng ghyáng: Mali, Khwong A̱ta̱m Nzwuom, ma̱ng Gini. Mameang, nkap nfam a̱tak-jenshyung Mali, a̱za-jenshyung Khwong A̱ta̱m Nzwuom, mbeang a̱tyin Gini mun shyia̱ mami. Wasulu bu byia̱ a̱gi̱gak ma̱ng A̱ghyui Nija di̱ fam a̱za-jenshyung hu, ma̱ng A̱ghyui Sankarani di̱ fam a̱tyin hu.
Si̱tet Nija
thumb|A̱vwuo ka nang Si̱tet Nija nshyia̱ a̱ni mami Naijeriya
Wasulu
Ya̱fang
Fam-a̱byin ma̱ng taada Wasulu Fam-a̱byin ma̱ng taada Wasulu Distrik Denguélé Fam-a̱byin ma̱ng taada Wasulu Jenshyung Afrika Fi̱ransa Mali Gini Khwong A̱ta̱m Nzwuom
A̱zwuam a̱nap
A̱zwuam a̱nap yet a̱na̱nyiuk (a̱nap) a̱byiik a̱yin a da̱ vwuo a̱tyiok ngu ka. A̱zwuam a̱nap bu yet a̱na̱nyiuk (a̱nap) a̱tyiok da̱ vwuo a̱byiik ngu ka.
Si̱tet Nija
Sitet Nija shyia̱ ma̱ka̱wa̱tyia̱ Naijeriya kya. Si̱tet jini ja yet a̱gba̱ndang si̱tet a̱mgba̱m ma̱ a̱byin ka. A̱keang Mina kya yet a̱keangtung ka. Bida, Kontagora ma̱ng Suleja si̱ yet a̱ca̱cet a̱ka̱keang á̱ghyang mi̱ si̱tet ji. Á̱ kpaat si̱tet ji ma̱ a̱lyia̱ 1976 mi̱ jen ji nang á̱ ka̱u Si̱tet A̱za-Jenshyung ji a̱ka̱feang zan di̱ a̱yaasi̱tet Sokoto ma̱ng Nija a̱ni. Jija si̱ yet mali a̱ca̱cet a̱khwukhwop a̱yaakwak a̱son a̱khwot á̱kwop a̱byin Naijeriya a̱feang banii, Ibrahim Babangida ma̱ng Abdulsalam Abubakar, meang. A̱nupe ba, Á̱nietmangfwuo, Ka̱muku, Ka̱mbari, Gungawa, Hun-Saare ba, A̱kpat wu mang A̱koro ba, á̱ yet a̱ca̱cet a̱ka̱ka̱rak nnwap mi̱ sitet ji.
A̱zwuam a̱nap
A̱kpa: Á̱zwuam - Ka̱ a̱byiik byia̱ ána̱nyiuk á̱nap, ba yet á̱zwuam bya̱ da̱ vwuo a̱tyiok ngu ka. Ma a̱nyia wa ka̱ a̱tyiok byia̱ a̱na̱nyiuk a̱nap, ba yet a̱zwuam a̱byiik gu bya.
Si̱tet Nija
Ya̱fang
Si̱tet Nija Sí̱tet_Fam_A̱ka̱wa̱tyia̱_Naijeriya Sí̱tet Naijeriya
Zwang
Zwang ji (á̱kpa: zwáng ji) fa kwan a̱yaat ma̱ng nkyang nzwang tsi̱tsak a̱ka̱keang, á̱ka̱tuk á̱niet, nnwap ma̱ng susot.
Si̱tet Oshun
Oshun (a̱nwuat "/òʃún/") yet si̱tet sang a̱sa̱khwot ja jḭ shyia̱ mi̱ fam A̱tak-Jenshyung Naijeriya a̱ni. A̱gba̱ndang A̱keangtung á̱niet wu wa á̱ ngyei Oshogbo. A̱za si̱tet Oshun shyia̱ kpa̱mkpaan ma̱ng Si̱tet Kwara. A̱tyin si̱tet ka si̱ shyia̱ kpa̱mkpaan ma̱ng sí̱tet nang Ikiti ma̱ng Ondo. Fam a̱tak si̱tet hu shyia̱ kpa̱mkpaan ma̱ng Si̱tet Ogun, di̱ fam jenshyung si̱tet hu di̱di̱r ma̱ng Si̱tet Oyo. Gwomna Sitet Oshun wu wa á̱ ngyei Adegboyega Oyetola, a̱tyu a̱ ku shim á̱niet á̱ si̱ nkhai gu mi̱ Zwat A̱kubunyiung ma̱ a̱lyia̱ 2018.
Ya̱fang
Sí̱tet Naijeriya Sí̱tet_Fam_A̱tak-Jenshyung_Naijeriya Naijeriya
A̱tyii
A̱tyii bye fa:
Si̱tet Sokoto
Si̱tet Sokoto shyia̱ mi̱ Si̱tet 36 a̱ byia̱ mi̱ Naijeriya a̱ni. Ji̱ shyia̱ kpa̱nkpa̱an ma̱ng A̱bin Nijar A̱za-Jenshyung Naijeriya. A̱gba̱ndang A̱keang ma̱ng a̱vwuo tung ka kya yet Sokoto. A̱ka̱gyui Sokoto ma̱ng Rima mun a̱ja. A̱ ku dam nyia̱ a̱byia̱ a̱niet ba̱ bai miliya̱n 4. 2 a̱ja ma̱ lyia̱ 2005.
Jang Yeong-sil (ce fim TV)
Jang Yeong-sil (Kworiya: 장영실) yet ce fim vwuomaat telvishon Kworiya A̱tak hwa tazwa nkhang gbangbang a̱ghyang nang á̱ ku tsa ghwut ma̱ng a̱nhu ma̱ a̱lyia̱ 2016, mami á̱ si̱ shyia̱ Song Il-guk, Kim Yong-col, Kim Sang-kyung and Park Sun-yong. Huhwa shai The Jingbirok: A Memoir of Imjin War a̱wot á̱ si̱ tyai nhu mi̱ KBS1 kyiak neet ma̱ a̱tuk mam 2 Zwat Jhyiung 2016 ba̱ng si̱ tat 26 Zwat Tsat 2016 kuzang A̱tuk A̱sa̱ba̱t ma̱ng A̱tuk Ladi di̱ tswam 21:40 (JKK) ngaat tat nkyangzakwa 24.
Zwan X
thumb|Scanning electron microscopy (SEM) a̱si̱ A̱NKoV-a̱HyaGKwaS-2 ku SARS-CoV-2 (di̱n Shong), nang á̱ ku fa ma̱ a̱lyia̱ 2020 nggu wa ku yet a̱tsak tswa zwan (virut) swanta a̱son gu na nkhwat Zwan X bai a̱ni
Zwan X yet a̱lyoot a̱tyuba̱ng a̱vwuo kya nang Sot-nta̱m Gbi̱ngban Swanta (WHO) ku bwuo tyia̱ mi̱ Zwat Sweang 2018 mami a̱kum-lis nang ji̱ ngyei blueprint priority diseases a̱ni, mat á̱kang nzwan nang á̱ ka̱n zop tyak a̱ni bah da̱ a̱vwuo ka nang a̱tsak nzwan a̱ khwat a̱gba̱nyiuk bai á̱zanson nshyia̱ a̱ni.
Ya̱fang
Sot-nta̱m_Gbi̱ngban_Swanta A̱lyoot a̱tyuba̱ng a̱vwuo
A̱zwuam a̱sam
A̱zuam a̱sam yet a̱nanyiuk (a̱sam) a̱byiik a̱yin a da vwuo a̱tyiok ngu. A̱zwuam a̱sam bu yet a̱na̱yiuk (a̱sam) a̱tyiok a̱yin a da vwuo abyiik ngu.
A̱kpa: Á̱zwuam á̱sam - ka̱ a̱byiik byia̱ a̱na̱nyiuk a̱sam, ba̱ yet á̱zuam a̱tyiok ngu bya. Ma a̱nyia̱ wa ka a̱tyiok byia̱ a̱na̱nyiuk a̱sam ba̱ yet á̱zwuam a̱byiik ngu bya.
Zwan shuga
Diabetit militut (DM), nang konyan sii ngyei zwan shuga a̱ni, yet sot zok a̱shai jhyang ja ji̱ byia̱ za̱kwa shuga ban a̱ni da̱ a̱junjung jen. A̱yaalama nji bya yet koot a̱tyak nci̱ri̱ng, mban fwuong mashyi ma̱ng mban fwuong di̱dang kyayak. Ka̱ á̱ kai á̱ ghwon di̱ mi̱n cat kan, zwan shuga maai khwat a̱ka̱bung gbi̱ngban ma̱ a̱di̱di̱t. A̱ka̱bung gi̱gi̱k na maai yet ketowasi̱dosit zwan shuga, swat la̱u shuga a̱sok ma̱ng la̱u osmol, ku a̱khwu.
Ya̱fang
Zwán
A̱zwuan dyang
197px|right A̱zwuan yet a̱ywan kya nang á̱ vwuoi ma̱ng dyang a̱ni. A̱zwuan ka beang di̱ ba̱ng a̱ta̱p a̱cyok wu mi̱ ci̱p.
Ja̱fi̱k
thumb|P. t. schweinfurthii mami Kibale National Park, [[Yuganda]]
Ja̱fi̱k ji (Pan troglodytes) yet nyam ja, ji̱ neet mi̱ susop ma̱ng bibyin á̱kwop Afrika hu a̱ni.
Si̱tet Pi̱lato
thumb|300px|Kaswuo Taminut, Nja̱t, Si̱tet Pi̱lato thumb|A̱vwuo ka nang Si̱tet Pi̱lato nshyia̱ a̱ni mami a̱byin Naijeriya
Si̱tet Pi̱lato ja byia̱ shi kyai a̱byin 12 di̱ sí̱tet Naijeriya ji. Ji̱ shyia̱ ma̱ka̱wa̱tyia̱ a̱byin Naijeriya kya ca̱caat, ji̱ si̱ byia̱ a̱gba̱mgbam li nang jija ma̱nyin nji byia̱ a̱ni ma̱ a̱byin Naijeriya mat a̱gi̱gak tsutsok nji ba̱ mban tswazwa ba a̱ni, ba̱ si̱ keang Pi̱lato Nja̱t hu a̱keangtung nji ka, ma̱ng a̱mgba̱m pi̱lato ji ma̱ng a̱pyia̱ nji.
Á̱ cyin Si̱tet Pi̱lato ji nang "Mali Swat Nyinyang ma̱ng Cong Fwuong Nyinyang" (Shong: "The Home of Peace and Tourism"). Ma̱ng tak ti̱tak á̱mat a̱ka̱fan, tsutsok ma̱ng mpwaa, á̱ ku mbwuo a̱lyoot nji ka neet di̱ Pi̱lato Nja̱t jija ji̱ si̱ shyia̱ ma̱ng shi á̱niet ku tat kpa̱mkpaan ma̱ng miliyon 3.5 a̱ni.
Ya̱fang
Sí̱tet_Naijeriya Sí̱tet_Fam_A̱ka̱wa̱tyia̱_Naijeriya Naijeriya
A̱bwomtsot Wasulu
Wasulu (Ba̱mba̱ra: Wasolo, Fi̱ransa: Wassoulou) yet tangka̱i a̱bwomtsot hwa nang á̱niet ma̱ a̱di̱di̱t cat a̱ni di̱ fam-a̱byin Jenshyung Afrika; á̱ ku bwuo a̱lyoot nka neet di̱ fam-a̱byin taada Wasulu hu hwa.
Di̱n jen ma̱ a̱di̱di̱t, a̱nyiuk bya ni̱ bwom a̱bwomtsot Wasulu ka. Pyipyia̱ a̱lyiat nang á̱ ni̱ mbwom tazwa a̱ni huhwa yet tyei mman, a̱saat, ma̱ng nyeang a̱nyiuk ma̱ a̱di̱di̱t. Nkyangtsot bubwom na, ni̱nia yet soku (tangka̱i zunzom ghyang nang ku ni̱ kyiak a̱ghwop nkyangtsot bubwom mam-a̱fwun ghyáng na̱ neet di̱ bibyin nta a̱ni), byin jembe, kamalen nggoni (zunzom ywan a̱taa jhyang), karinyan (metal tube percussion) mbeang bolon (zunzom ywan naai jhyang). Á̱ ni̱ tyei a̱nwuat ka ma̱ng ta̱bam mi̱ di̱ wa̱i a̱pyia̱ a̱lyiat a̱bwom ka a̱wot a̱ghyang á̱niet nshyia̱ ba̱ kaat a̱tyubwom wu ka̱nang gu bwom sak a̱ni.
Á̱nietbwom Wasulu a̱ghyang ba̱ ku nyia̱ á̱pyia̱ mba a̱lyoot bya yet: Nahawa Doumbia, Umu Sangare, Coumba Sidibe, Dienaba Diakite, Kagbe Sidibe, Sali Sidibe, Jah Youssouf, ma̱ng Fatoumata Diawara.
Li̱lak
thumb|Nkap li̱lak na
Li̱lak yet kyangta̱m hwa nang á̱ tsot á̱ tung á̱niet ku á̱ kam mba. Li̱lak ji yet a̱bala̱n tswam kya ka̱ byia̱ kyang ba̱ng a̱ma̱nta ka a̱ni ma̱ng a̱bala̱u tswam mami nang á̱ fwuop ndung ma̱ng a̱bala̱n tswam ka di̱n vak a̱banyanyang ku a̱ywan.
A̱ngam A̱sa̱khwot Aden
thumb|Ta̱si̱la A̱ngam A̱sa̱khwot Aden
A̱ngam A̱sa̱khwot Aden wu (La̱ra̱ba: خليج عدن‎, Somali: 𐒅𐒖𐒐𐒕𐒌 𐒋𐒖𐒆𐒗𐒒 Gacanka Cadmeed) á̱ ka ndyen nang A̱ngam A̱sa̱khwot Berbera a̱ni yet a̱ngam a̱sa̱khwot shi tsuung wa tsi̱tsak a̱byin Yemen di̱ fam a̱za hu, Kyai A̱sa̱khwot A̱rabiya di̱ fam a̱tyin hu, Ji̱buti di̱ fam jenshyung hu, ma̱ng Guardafui Channel hu, Sokotra (Yemen), a mbeang Somalilan di̱ fam a̱tak hu. Di̱ fam a̱za-jenshyung hu, a̱ fwuop A̱shong Kyai A̱sa̱khwot wu di̱n vak a̱na̱nwuai a̱sa̱khwot Bab-el-Mandeb ka, ma̱ng Kyai A̱sa̱khwot A̱rabiya hu di̱ fam a̱tyin hu. Di̱ fam jenshyung hu, a̱ ngam a̱ si̱ nwuo A̱ngam A̱sa̱khwot Tadjoura wu ma̱ a̱byin Jibuti.
Ya̱fang
Nvam_a̱sa̱khwot_swanta A̱yaangam_A̱sa̱khwot_swanta
Afrika Jenshyung
Fam Afrika Jenshyung ku Jenshyung Afrika yet fam-a̱byin hwa ku lan shyia̱ fam jenshyung Afrika hu a̱ni. Sot Muná̱pyia̱ Bibyin Swanta ji ku wa̱i fam-a̱byin Afrika Jenshyung hu ku fa bibyin 16 huni: Bini, Burkina Faso, Kabo Verde, Gambya ji, Gana, Gini, Gini-Bisa̱u, Khwong A̱ta̱m Zwuom (Côte d'Ivoire), Laibiriya, Mali, Ma̱uritaniya, Ni̱njer, Naijeriya, Senegal, Sira Lyon ma̱ng Togo mbeang A̱byin Nta Muna̱pyia̱ A̱byintyok Sen Helena, Ascension ma̱ng Tristan da Cunha. Á̱ ku tyan shi á̱niet Afrika Jenshyung hu á̱ si̱ sak kpa̱mkpaan á̱niet miliyon 381, a̱wot á̱niet 381,981,000 ma̱ a̱lyia̱ 2017, da̱nang 189,672,000 mba si̱ yet á̱nap bya a̱wot 192,309,000 si̱ yet á̱sam a̱ni.
thumb|Ta̱si̱la fam Afrika Jenshyung
Zwuma̱nu
Zwuma̱nu yet cat ku tang mi̱ fi̱pa̱nu ji a̱ni.
Papwa Gini A̱fai
A̱byin Papwa Gini A̱fai (PGA̱; Tok Pisin: Papua Niugini; Hiri Motu: Papua Niu Gini; Krio A̱na̱nwuai A̱sa̱khwot Torres: Dhaudhai Niu Gini; Meriam Mir: Op Deudai; Shong: Papua New Guinea /ˈpæp(j)uə ... ˈɡɪni, ˈpɑː-/, ku A̱M: /ˈpɑːpwə-, ˈpɑːpjə-, ˈpɑːpə-/), á̱ lyen ma̱ng a̱lyoot a̱gwomna̱ti ka nang A̱byin Sa̱t Papwa Gini A̱fai (Tok Pisin: Independen Stet bilong Papua Niugini; Hiri Motu: Independen Stet bilong Papua Niu Gini; Shong: Independent State of Papua New Guinea), yet a̱byin kya di̱ fam a̱byin Osheniya ka̱ yet kap fam a̱tyin a̱byin a̱ka̱wa̱tyia̱ a̱sa̱khwot Gini A̱fai ka̱ si̱ ka byia̱ bibyin a̱ka̱wa̱tyia̱ a̱sa̱khwot nta di̱ kyai a̱sa̱khwot hu mi̱ Melana̱siya (fam a̱byin ghyang di̱ fam a̱tak-jenshyung A̱gba̱ndang Kyai A̱sa̱khwot Pasi̱fi̱k wu di̱ fam a̱za a̱byin A̱strelya). A̱keangtung nka ka̱ shyia̱ di̱ khwong kyai a̱sa̱khwot fam a̱tak-a̱tyin hu, kikya á̱ ngyei Port Moresby. Kikya yet a̱byin a̱tat ka̱ swak ma̱ng shi ka̱ yet a̱byin a̱ka̱wa̱tyia̱ a̱sa̱khwot a̱ni, ma̱ng shi kyai a̱byin kilomita a̱ma̱ntanaai 462,840 (met a̱ma̱ntanaai 178,700).
thumb|Tyiang a̱toot shi a̱byin Papwa Gini A̱fai
thumb|A̱lama a̱byin Papwa Gini A̱fai
Ya̱fang
Bibyin_swanta Bibyin_Osheniya
Li̱biya
A̱byin Li̱biya (La̱ra̱ba: ليبيا, Lībiyā; Shong: Libya /ˈlɪbiə/) á̱ lyen ma̱ng a̱lyoot a̱gwomna̱ti ka nang Si̱tet Li̱biya wu (La̱ra̱ba: دولة ليبيا, Dawlat Lībiyā; Shong: State of Libya), yet a̱byin kya di̱ fam a̱byin Maghreb hu ma̱ A̱za Afrika. Ka̱ byia̱ a̱gi̱gak ma̱ng Kyai A̱sa̱khwot Meditaroniya hu, Ma̱sa̱r, Sudan, Caad, Ni̱njer, Aljiriya ma̱ng Tunisiya. Ka̱ byia̱ nfam-a̱byin a̱tat neet di̱n jen gbangbang: Ti̱ripolitaniya, Fezan ma̱ng Si̱rinaika. Ma̱ng shi kyai a̱byin kpa̱mkpaan met a̱ma̱ntaa̱naai 700,000 (kilomita a̱ma̱ntaa̱naai miliyon 1.8) a̱ni, a̱byin Li̱biya kya yet a̱byin a̱naai ka̱ swak ma̱ng shi kyai a̱byin mami Afrika ma̱ng a̱byin 16 mi̱ swanta hu A̱byin Li̱biya kya yet 10 ka̱ swak mi̱ shi hya̱u a̱fan nang á̱ ku shim a̱cucuk tazwa nhu a̱ni a̱si̱ kuzang a̱byin mi̱ swanta hu. A̱keangtung nka ka, Ti̱ripoli, nshyia̱ di̱ fam a̱byin jenshyung a̱byin Li̱biya ka̱ si̱ yet mali á̱niet miliyon a̱tat mami á̱niet miliyon a̱natat a̱mgba̱m a̱byin Li̱biya ka.
A̱ka̱fwuop nta
Bibyin_swanta Bibyin_Afrika Bibyin_A̱za_Afrika
Ja̱ma̱ika
A̱byin Ja̱ma̱ika (Shong: Jamaica /dʒəˈmeɪkə/), yet a̱byin a̱ka̱wa̱tyia̱ a̱sa̱khwot kya ka̱ shyia̱ di̱ Kyai A̱sa̱khwot Karibi hu a̱ni. Ka̱ ngaat tat kilomita a̱ma̱ntaa̱naai 10,990 (met a̱ma̱ntaa̱naai 4,240) ma̱ng shi kyai a̱byin, ka̱ si̱ yet a̱byin a̱ka̱wa̱tyia̱ a̱sa̱khwot a̱tat ka ka̱ swak ma̱ng shi da̱ A̱ca̱cet Ayaantili ba ma̱ng Karibi hu (a̱ma̱lyim bibyin Kuba ma̱ng Hisi̱panyola). A̱byin Ja̱ma̱ika myian kpa̱mkpaan ma̱ng kilomita 145 (met 90) di̱ fam a̱tak Kuba, a̱wot kilomita 191 (met 119) fam jenshyung Hisi̱panyola (a̱byin a̱ka̱wa̱tyia̱ a̱sa̱khwot ka̱ byia̱ da̱ nka bibyin Hayiti ma̱ng Ri̱pobi̱lik Dominikan); Bibyin Nta Bi̱ri̱ti̱n a̱si̱ Bibyin A̱ka̱wa̱tyia̱ A̱sa̱khwot Keiman hu myiai kilomita 215 (met 134) di̱ fam a̱za-jenshyung hu.
thumb|A̱lama a̱byin Ja̱ma̱ika
thumb|Ta̱si̱la a̱byin Ja̱ma̱ika
Zwat
Zwat ji (á̱kpa: zwát ji; a̱lama: ) ja yet a̱za̱za̱rak vam a̱ kaat Swanta hu ma̱nyin nggu. Jija nwuat sai a̱tyetuk ka̱ mam sai a̱ ba̱ tyak jenshyung. Zwat ja yet a̱ta̱ngwat ka ka̱ shyia̱ kpa̱mkpaan ma̱ng Swanta hu a̱ nswak a̱ni.
Zwat ni̱ cong kaat swanta hu ma̱ng mam 31 ku 30, jen jhyang nang Zwat Sweang a̱ni, á̱ kwok mmam 28 ku 29 (ka̱ kaat a̱lyia̱ a̱tat, a̱lyia̱ a̱naai ka̱ zwat ji na cong kaat ma̱ng mmam 29).
thumb|center|Kap zwat hu ku shyia̱ kpa̱mkpaan ma̱ng fam a̱za hu shyia̱ tazwa.
Ya̱fang
Si̱stem Mam
Parit
thumb|Eiffel Tower a̱zama ma̱ng á̱ga̱nga̱ng nnok distrik a̱bwuang La Défense (lilyim). thumb|Tyiang a̱toot shi a̱keang Parit thumb|A̱lama a̱keang Parit
A̱keang Parit (yei Fi̱ransa: Paris /paʁi/) kya yet a̱keangtung ma̱ng a̱gba̱ndang a̱keang a̱ swak ma̱ng shi á̱niet ma̱ a̱byin Fi̱ransa, ma̱ng shi á̱niet nang á̱ ku tyan nyia̱ a̱ byia̱ á̱niet swat 2,165,423 ma̱ a̱lyia̱ 2019 a̱wot a̱byin ka si̱ byia̱ shi kyai ku swak kilomita a̱ma̱ntanaai 105 (met a̱ma̱ntanaai 41) a̱ni.
Ya̱fang
Fi̱ransa
Akure
thumb|Kap a̱keang Akure ghyang
Akure yet a̱keang kya mi̱ fam a̱tak-jenshyung Naijeriya, a̱ bu yet a̱gba̱ndang a̱keang ma̱ng a̱keangtung Si̱tet Ondo. A̱keang ka byia̱ á̱niet 484,798 nang á̱ ku fang neet ma̱ a̱lyia̱ 2006 a̱ni.
A̱ngam A̱sa̱khwot Bini
A̱ngam A̱sa̱khwot Bini wu (Shong: Bight of Benin ku Bay of Benin) yet a̱ngam a̱sa̱khwot hwa di̱ fam A̱ngam A̱sa̱khwot Gini hu di̱ khwong fam jenshyung Afrika hu. Bibyin hu ku shyia̱ di̱ kham nggu hwa yet bibyin Naijeriya, Bini, Togo, ma̱ng Gana.
thumb|Ta̱si̱la A̱ngam A̱sa̱khwot Gini ji̱ tyai A̱ngam A̱sa̱khwot Bini wu
Ya̱fang
Nvam_a̱sa̱khwot_swanta A̱yaangam_A̱sa̱khwot_swanta
BBC Hausa
BBC Hausa yet savit BBC World Service hwa nang á̱ shei nkhang da̱ a̱lyem Kpat ka nang á̱ ku khwuk di̱ ntsa hu, mat mba ba̱ lyiat Kpat ja a̱ni mi̱ bibyin Naijeriya, Gana, Ni̱njer ma̱ng á̱kum á̱niet ka ka̱ fwuong Kpat ji di̱ fam a̱byin Jenshyung Afrika hu. Ku yet kap lilyem nta 33 BBC hu hwa ku shei nkhang, mi̱ zang hwa fwuon yet lilyem Afrika hwa. Savit a̱lyem hu byia̱ tyanta̱m redyo jhyiung, ofit ofit-nta̱m A̱buja ma̱ng a̱ma̱ntei shyim nkhang kuzang a̱tuk ka̱ yet a̱na̱nwuai nkhang a̱ni a̱wot ka̱ ka ghwut ma̱ng nkhang nang zop mi̱ zop a̱ni di̱ lyuut, odyo ma̱ng vidyo a̱wot ka̱ mun yet vak shei nkyang hwa mi̱ redyo a̱zalang. Á̱ shei savit redyo hu neet Broadcasting House hu hwa ma̱ a̱keang London a̱wot a̱zaghyi jen a̱ja, á̱ jhyuk nkhang na mi̱ ofit ofit-nta̱m BBC wu ma̱ a̱gba̱ndang a̱keangtung A̱buja wa.
thumb|A̱lama a̱bwuang BBC Hausa
Sokoto
A̱keang Sokoto yet a̱gba̱ndang a̱keang wa di̱ fam a̱za-jenshyung Naijeriya, kpa̱mkpaan a̱mun a̱ka̱ghyui Rima ma̱ng Sokoto wu, a̱wot kikya si̱ yet a̱keangtung Si̱tet Sokoto ka.
Si̱tet Ta̱raba
thumb|Pi̱lato Ma̱mbila a̱si̱ Si̱tet Ta̱raba thumb|A̱lama a̱byin Ta̱raba thumb|A̱vwuo ka nang Si̱tet Ta̱raba nshyia̱ a̱ni mami Naijeriya
A̱ka̱fwuop nta
Sí̱tet_Naijeriya Sí̱tet_Fam_A̱ka̱wa̱tyia̱_Naijeriya Naijeriya
Ka̱gwom
Ka̱gwom (á̱ ka ndyuut: Kogum, Ka̱gom, Kogom ku Ka̱gum a̱ni) yet a̱bakeang kya kpa̱mkpaan ma̱ng a̱keang Jagindi mi̱ Sot A̱gwomna̱ti Mali Jemaa, di̱ fam a̱tak Si̱tet Ka̱duna, Naijeriya.
Ma̱ a̱lyia̱ 2014, a̱tyunta̱m sot shei nkhang Vanguard Nigeria ku shei tazwa kyangbwak ghyang ku ku ta̱lyi̱ri̱p ma̱ a̱ghyui Ka̱gwom ka mi̱ kukwon a̱wak mba hu.
Jen
Jen yet ya a̱son di̱ tak ti̱tak nswuan ma̱ng nyiá̱ ji̱ ku nyia̱ di̱ kyai nang á̱ si̱ mi̱n bwuok á̱ bai ma̱ng a̱nji bah, kyiak neet di̱n jen ji̱ ku swak a̱ni, ba̱ng si̱ tat a̱fwun, si̱ tat á̱zanson.
Si̱tet muna̱pyia̱
Si̱tet muna̱pyia̱ (ku A̱byin muna̱pyia̱) wa yet si̱tet a̱wa wa nang á̱ nyia̱ tyok tazwa nggu á ngyei vam nyiung hwa a̱ni da̱nang a̱gwomna̱ti a̱ka̱wa̱tyia̱ ba, bibya byia̱ cet hu ku swak si̱ kuzang a̱ni. A̱yaasi̱tet muna̱pyia̱ nvwuon ma̱ng á̱si̱ mundundung, nang á̱ ma ngyei a̱yaasi̱tet mundundung a̱ni.
thumb|Ta̱si̱la Bibyin Muna̱pyia̱ (A̱sa̱khwot bula) ma̱ng Bibyin Mundundung (A̱sa̱khwot a̱shyim a̱kwop)
thumb|Vak tung ndung ku ka̱u nfam-a̱byin
A̱ngam A̱sa̱khwot A̱ka̱ba
thumb|[[Li̱m-a̱byin Si̱nai hu a mbeang A̱ngam A̱sa̱khwot A̱ka̱ba wu di̱ fam a̱tyin hu ma̱ng A̱ngam A̱sa̱khwot Swez wu di̱ fam jenshyung hu.]]
A̱ngam A̱sa̱khwot A̱ka̱ba wu (La̱ra̱ba: خَلِيجُ ٱلْعَقَبَةِ‎, Khalīj al-ʿAqabah; Shong: Gulf of Aqaba) ku A̱ngam A̱sa̱khwot Eilat (A̱biru: מפרץ אילת‎, Mifrátz Eilát) yet a̱mgbii a̱ngam a̱sa̱khwot wa da̱ a̱nu fam a̱za A̱shong Kyai A̱sa̱khwot ka, di̱ fam a̱tyin A̱fafap-a̱byin Si̱nai hu ma̱ng fam jenshyung A̱fafap-a̱byin A̱rabiya hu. Á̱ ka̱u lang khwong kyai a̱sa̱khwot hu tsi̱tsak bibyin naai huni hwa: Ma̱sa̱r, Isi̱rela, Urdun, ma̱ng Sa̱udi A̱rabiya.
Ya̱fang
Nvam_a̱sa̱khwot_swanta A̱yaangam_A̱sa̱khwot_swanta
Si̱tet mundundung
Si̱tet mundundung yet a̱byin kwai-nfwuo wa a̱ byia̱ za̱kwa tung ndung a̱yaaprovin, a̱yaasi̱tet, ku nfam-a̱byin ghyáng na nyian tyok á̱pyia̱ nna di̱n kap a̱ni tazwa a̱gwomna̱ti mundundung a̱ka̱wa̱tyia̱ a̱nyiung (swat mundundung). Mami a̱byin mundundung, shi yong nyian tyok a̱pyia̱ kuzang a̱si̱tet a mbeang ka̱u ncet tsi̱tsak mba ma̱ng a̱gwomna̱ti a̱ka̱wa̱tyia̱ ba, á̱ ni̱ mkpa di̱ cam a̱byin nang á̱ si̱ mi̱n shai a̱ni bah di̱n vak nyia̱ shi̱ri̱ya di̱ fam ghyang, a̱yaasi̱tet ba ku sot kwai-nfwuo á̱niet na mundundung. Mat a̱nia, a̱byin mundundung yet ghwughwu a̱gwomna̱ti ghyang hwa nang á̱ ni̱ nka̱u a̱gba̱mgbam cet tsi̱tsak á̱niet ba̱ ba̱ng tyok ma̱ka̱wa̱tyia̱ ba ma̱ng nfam-a̱byin nvwuon na̱ yet nkap a̱ni si̱sak nang kuzang fam-a̱byin na ba̱ng cet nyia̱ tyok ghyang tazwa nkyang a̱mali nhu na.
thumb|Ta̱si̱la Bibyin Muna̱pyia̱ (A̱sa̱khwot bula) ma̱ng Bibyin Mundundung (A̱sa̱khwot a̱shyim a̱kwop)
thumb|Vak tung ndung ku ka̱u nfam a̱byin
Ya̱fang
Nghwughwu_A̱gwomna̱ti
Jenshyung
Swang a̱lyiat jenshyung ji bye fa:
Ngwat nghai swáng a̱lyiat
A̱ngi̱ri̱m
Mi̱ tashikum, a̱yaangi̱ri̱m ba (a̱nyiung: a̱ngi̱ri̱m wu) yet a̱ka̱mat nia ma̱ng lili á̱nietbishyi, a̱wot di̱n jen jhyang ba̱ ka ndaai ba̱t ma̱ng shi ma̱ng cet ku kalak ba̱ byia̱ lili nvam ku vwuon ma̱ng si̱ á̱ghyang á̱niet a̱ni.
A̱ngam A̱sa̱khwot Byafra
A̱ngam A̱sa̱khwot Byafra wu (Shong: Bight of Biafra), á̱ ngyei A̱ngam A̱sa̱khwot Boni (Shong: Bight of Bonny) ma̱ a̱byin Naijeriya, yet a̱ngam a̱sa̱khwot wa ka̱nang á̱ ghwon khwong fam-a̱byin Afrika Jenshyung hu a̱ni, da̱ a̱beam A̱ngam A̱sa̱khwot Gini a̱ lan shyia̱ di̱ fam a̱tyin hu a̱ swak a̱ni. Bibyin hu ku shyia̱ di̱ kham nggu hwa yet bibyin Naijeriya, Kemerun, Gini A̱kwa̱toriya, ma̱ng Gabon.
thumb|Ta̱si̱la A̱ngam A̱sa̱khwot Gini ji̱ tyai A̱ngam A̱sa̱khwot Byafra wu
Ya̱fang
Nvam_a̱sa̱khwot_swanta A̱yaangam_A̱sa̱khwot_swanta
Albrecht Dürer
197px|right Albrecht Dürer (21 Zwat Tswuon 1471 – 6 Zwat Nyaai 1528) ku yet a̱tyuswup Jama̱ni wa, ma̱ng a̱tyutsot nkwambwat, ma̱ng a̱gwak lyen wa̱i nkyang di̱n jen Shyi̱ri̱p ma̱ng Swuan A̱jaman hu. Á̱ ku byin nggu ma̱ a̱keang Nuremberg, a̱wot Dürer si̱ kpaat kuntyin a̱lyoot nggu hu ma̱ng cet fuut nggu hu ma̱ a̱byin Yurop di̱n jen tsa ce ndyia̱ nswak nfeang nggu ji mat a̱yaakwopi tsot á̱ shap tazwa a̱ka̱tako ba̱ yet a̱tan ba̱t nang gu ku njhyi a̱ni. A̱ ku byia̱ a̱meang ma̱ng a̱ca̱cet á̱nietnyia̱ nghwughwu Italiya jen nggu ji, nang Raphael, Giovanni Bellini, ma̱ng Leonardo da Vinci, a̱wot kyiak neet ma̱ a̱lyia̱ 1512 a̱ ku shyia̱ á̱niet nang A̱gwamshan Maximilian I nang a̱kpa̱ndang za nggu wu.
Á̱nietnyia̱ nghwughwu ma̱ng á̱nietlyen ghwang a̱ka̱sa
Mozambik
A̱bwom a̱byin: "Pátria Amada" "A̱byin-mbyin Nang Zi̱ Cat a̱ni"
A̱byin Mozambik (Potugit: Moçambique, Cicewa: Mozambiki, Swahili: Msumbiji, Tsonga: Muzambhiki), á̱ lyen ma̱ng a̱lyoot a̱gwomna̱ti nka nang Ri̱pobi̱lik Mozambik wu (Potugit: Moçambique ku República de Moçambique /ʁɛˈpuβlikɐ ðɨ musɐ̃ˈbikɨ/, Cicewa: Mozambiki, Swahili: Msumbiji, Tsonga: Muzambhiki), yet a̱byin kya di̱ fam A̱tak-a̱tyin Afrika ka̱ byia̱ a̱gi̱gak ma̱ng A̱gba̱ndang Kyai A̱sa̱khwot Ndiya wu di̱ fam a̱tyin, Ta̱nzaniya di̱ fam a̱za, Malawi mbeang Zambya di̱ fam a̱za-jenshyung hu, Zi̱mbabwe di̱ fam jenshyung hu, ma̱ng Eswatini (Swazi̱lan) mbeang Afrika A̱tak di̱ fam a̱tak-jenshyung hu. A̱na̱nwuai a̱sa̱khwot Mozambik ka si̱ ghai a̱sa̱t a̱byin kani ma̱ng Komorot, Mayote mbeang Mada̱ga̱si̱ka di̱ fam a̱tyin hu. A̱keangtung nka ma̱ng a̱gba̱ndang a̱keang a̱ swak ma̱ng shi kya yet Maputo (á̱ ku ngyei Lourenço Marques kyiak neet da̱ a̱lyia̱ 1876 ba̱ng si̱ tat a̱lyia̱ 1976).
Jenshyung (jen)
Jenshyung yet jen ja ma̱ng mam ku doot neet mam-shyim (nang tswam 4 JK a̱ni) si̱ nat a̱kyetuk.
Ali Nuhu
Ali Nuhu Mohammed (byin a̱tuk mam 15 Zwat Tsat 1974) yet a̱tyu nkhang Telvishon Naijeriya wa. A̱ yet a̱gwak wa di̱ tyiet á̱niet ba̱ myiam bwoi nkhang a̱hwa a̱ni.
Park Seo-joon
Park Seo-joon(Kworiya: 박서준/朴敘俊) yet a̱tyu nkhang Telvishon Kworiya A̱tak wa.
Zwuom
Zwuóm (jhyiung: zwuom ji) yet sot nyám ja ji̱ swak kuzang ji ma̱ng shi ji̱ shyia̱ ma̱ng swuan mi̱ swanta hu. Á̱ ku ta̱taat a̱basusot tsat ja ji̱ ni̱ nshyia̱ ma̱ng swuan mi̱ di̱ yong huni: zwuom a̱yit Afrika ji, zwuom sop Afrika ji, ma̱ng zwuom A̱siya ji.
thumb|Zwuom a̱yit [[Afrika]]
A̱ngurung
A̱ngnurung yet a̱tankei a̱lyiat nyia na̱ shyia̱ a̱taknfwuo. Ka̱ a̱yin gnurung a̱ lyiat ma̱ng tak nfwuo di̱ byian fwuo.
A̱yin na̱ kwan a̱ khyia̱ byian fwuo ngu hu wa dangson a̱cu gu fwuong sum a̱ni, mat a̱nyia wa gu ngnurung.
A̱ngam A̱sa̱khwot Swez
A̱ngam A̱sa̱khwot Swez wu (La̱ra̱ba: خليج السويس‎, khalīǧ as-suwais; á̱ ku ngyei بحر القلزم, baḥar al-qulzum, gbangbang, ku fa ma̱ ca̱caat: "Kyai A̱sa̱khwong Myiai Shonshyon"; Shong: Gulf of Suez) yet a̱ngam a̱sa̱khwot wa di̱ ngaan fam a̱za A̱shong Kyai A̱sa̱khwot hu, di̱ fam jenshyung Li̱m-a̱byin Si̱nai hu. A̱ngam A̱sa̱khwot A̱ka̱ba wu ku lan yet a̱da̱fei a̱ni si̱ shyia̱ di̱ fam a̱tyin Li̱m-a̱byin Si̱nai hu hwa.
Ya̱fang
Nvam_a̱sa̱khwot_swanta A̱yaangam_A̱sa̱khwot_swanta
Jemaa
Jemaa (á̱ bu ngyei Ajemaa ku Jema'a), yet Sot A̱gwomna̱ti Mali ja di̱ fam a̱tak Si̱tet Ka̱duna, Naijeriya, nang a̱keangtung nji, kikya yet Fantswam. Ji̱ byia̱ shi a̱byin 1,384 km2 hwa ma̱ng shi á̱niet 278,202 mami sa̱nsut 2006 ji. Zwunzwuo ta̱m tá̱m sot a̱byin ji ja yet 801.
Tung nzwa
Á̱kpa á̱niet a̱gwomna̱ti mali ka yet á̱nietkhap bya ba̱ khap nkyang lyiai nang a̱lulo, shyui ma̱ng shita a̱byin; ma̱ng yak nang swakpat, zuk ma̱ng swaat a̱cyuang a̱cyuang. A̱khwukhwop a̱kuu a̱byin a̱ghyang da̱ a̱vwuo lung a̱guza shyia̱ ma̱ a̱keang Godogodo.
A̱ka̱fwuop nta
Susot a̱gwomna̱ti mali Naijeriya Susot a̱gwomna̱ti mali Si̱tet Ka̱duna Susot a̱gwomna̱ti mali
Ja̱pan
thumb|Tuta Ja̱pan
thumb|A̱timi A̱gwamshan Ja̱pan
thumb|A̱timi Ofit Minista A̱son wu ma̱ng A̱gwomna̱ti Ja̱pan
thumb|Ta̱si̱la a̱byin Ja̱pan
Ya̱fang
Bibyin_swanta Bibyin_A̱siya Bibyin_A̱tyin_A̱siya
Á̱kum á̱niet
Á̱kum á̱niet ka yet a̱tung á̱niet kya.
Á̱kum á̱niet meang si̱ bye fa:
Pato
thumb|Pato Ba̱ptis [[Martin Luther King Jnr.]]
Pato wu (á̱kpa: A̱yaapato ba) nggu wa yet a̱kwak a̱son sot á̱nietkhwi Yesu wu a̱ gba a̱ bu nkam á̱niet ba̱ neet mi̱ sot á̱nietkhwi Yesu ji a̱ni.
A̱ngam A̱sa̱khwot Gini
thumb|Ta̱si̱la A̱ngam A̱sa̱khwot Gini ma̱ng tak ti̱tak bibyin a̱ka̱wa̱tyia̱ a̱sa̱khwot nang lang a̱ka̱fan ndong Kemerun hu bwuo a̱ni
Pato
Ya̱fang
Khwikristi
A̱ngam A̱sa̱khwot Gini
Ma̱ a̱ka̱ghyui ma̱ a̱di̱di̱t na̱ koot da̱ A̱ngam A̱sa̱khwot Gini wu a̱ni, á̱ mbyia̱ Nija ma̱ng A̱ghyui Volta ka. Lang khwong kyai a̱sa̱khwot da̱ a̱ngam a̱sa̱khwot wu mbyia̱ A̱ngam A̱sa̱khwot Bini wu ma̱ng A̱ngam A̱sa̱khwot Byafra wu.
Ya̱fang
Nvam_a̱sa̱khwot_swanta A̱yaangam_A̱sa̱khwot_swanta
A̱ngam A̱sa̱khwot Parsi
thumb|A̱ngam A̱sa̱khwot Parsi ma̱ A̱tyetuk neet di̱ ISS, 2020. Á̱ ku tyai a̱ca̱cet a̱ka̱keang na mi̱ ghwughwu hu.
A̱ngam A̱sa̱khwot Parsi wu (La̱ra̱ba: خلیج فارس, Xalij-e Fârs; a̱di̱di̱r bwan Shong: Gulf of Fars), yet kyai a̱sa̱khwot Meditaroniya hwa di̱ fam a̱byin Jenshyung A̱siya. A̱ yet bwak Kyai A̱sa̱khwot A̱rabiya (A̱ngam A̱sa̱khwot Oman) huhwa, di̱n vak A̱na̱nwuai A̱sa̱khwot Hormuz ka ka̱ myian tsi̱tsak Iran di̱ fam a̱za-a̱tyin hu ma̱ng Li̱m-a̱byin A̱rabiya hu di̱ fam a̱tak-jenshyung hu. Delta a̱ghyui Shatt al-Arab ji si̱ bwuo lang khwong a̱sa̱khwot fam a̱za-jenshyung hu.
thumb|A̱ngam A̱sa̱khwot Parsi wu
Ya̱fang
Nvam_a̱sa̱khwot_swanta A̱yaangam_A̱sa̱khwot_swanta
A̱nian
upright|thumb|A̱niak Baemsagol a̱si̱ Jirisan, Kworiya
A̱nian wu (á̱kpa: ni̱nian hu) yet a̱byin kya ka̱ cyok tatak a̱ni di̱n jen ma̱ a̱di̱di̱t, tsi̱tsak tsutsok ku a̱ka̱fan, a̱wot ka̱ mun byia̱ a̱ghyui ku cen ku tyong neet di̱ fam ngaan nyiung naat fam ngaan ghyang hu.
Bafoi
Bafoi (á̱ bu ngyei Bafoi Kanai, Kpat: Bafai Gora; gbangbang á̱ ku ngyei Sa̱nai) yet a̱bakeang kya ma̱ tyaat Kanai ma̱ A̱byintyok A̱tyap di̱ Sot A̱gwomna̱ti Mali Zangon Katab, a̱tak Si̱tet Ka̱duna ma̱ka̱wa̱tyia̱ a̱byin á̱ ngyei Naijeriya, na̱mba a̱vwuo hu yet 80214.
Ya̱fang
Sot a̱gwomna̱ti mali Zangon Katab A̱byintyok A̱tyap
A̱nietmbyin
thumb|right|230px|A̱yang a̱ghyang ma̱ng nggwon nggu ka.
A̱nietmbyin wu (á̱kpa: á̱nietmbyin ba) yet a̱tyu wu a ba̱ng nggwon mi̱ sotbishyi nggu ji a̱ni. Mi̱ sot á̱nietbishyi ji, a̱nietmbyin wa yet a̱tyu a̱ ba̱ng nggwon (a̱ji wu, swang a̱lyiat "nggwon" ji fa a̱tyu nang a̱yin byin ku tyia̱ a̱ni a̱si̱ kuzang a̱lyia̱ a̱wa).
A̱ngyang a̱li
thumb|A̱ngyang a̱li ma̱ng tswa a̱li
Gwoot
Swang a̱lyiat Gwoot (ku Gworok) ji bye fa:
Jhyen
Jhyen ji (á̱kpa: Jhyén ji) yet a̱man kya mi̱ kyangbwak nyam Numididae hu mi̱ oda Galliformes wu.
A̱nwuat (a̱bwomtsot)
Mi̱ tyorit a̱bwomtsot, a̱nwuat ka yet sot cong ci̱cong a̱nwuat ja, ka̱ yet kuntyin lyuut a̱bwomtsot gbangbang, a̱bwomtsot maat mi̱ maat A̱shong, ma̱ng a̱bwomtsot pop A̱shong ka.
Ya̱fang
A̱nwuat
Ban
thumb|200px|Á̱nietban a̱fan tazwa Valkyrie ma̱ The Roaches mi̱ Staffordshire, [[Nggi̱lan.]] thumb|200px|right| A̱tyuban taan a̱ ban ma̱ng a̱ka̱khwon taan ma̱ng a̱kwatak sa̱kan.
Ban yet nyeak kyang hwa yong ka̱tsak ma̱ng a̱ti̱tak mbeang mbwak.
Bat
thumb|Bat Hadrian kpa̱mkpaan Greenhead Lough Bat hu (á̱kpa mbat na) yet a̱kpa̱u a̱tai nok wa gu tak gak; ba̱ng kpa̱t; cok, kup, ku vwuong gwaat; ku, mbeang a̱vwuo ka shisham.
Zwán Koronavirut
Kyang ku khwat Zwán Koronavirut bai a̱ni hwa yet tswá zwan (ku a̱yaavirut) a̱bankyangbwak koronavirut ka, sot tswá zwan RNA jhyang ja ji̱ byia̱ a̱meang ma̱ng njhyang a̱ni ji̱ kwak zwán bai mi̱ nvam tangka̱i nyám ku nwaai mman nhu na a̱ni a mbeang a̱ka̱man. Mi̱ nvam á̱nietbishyi ma̱ng a̱ka̱man, sot tswá zwan ji tyei a̱ka̱bung kwak swuan na̱ kyiak neet si̱ na̱ yet a̱shonshyon a̱ni ba̱ng si̱ tat si̱ na̱ maai hyat a̱yin a̱ni. A̱shonshyon nhyia̱ mi̱ nvam á̱nietbishyi maai yet: Shyishyim (nang tswá zwan njhyang ja kwak nji bai a̱ni, di̱n jen ma̱ a̱di̱dit rhinoviruses), a̱wot tswá zwan ji̱ maai hyat a̱yin a̱ni, jija kwak SARS, MERS ma̱ng ZKOVIT-19 bai. Ma̱ a̱lyia̱ 2021, á̱ nyia̱ ri̱jista susotbishyi 45 nang ntangka̱i a̱yaakoronavirut, a̱wot á̱ si̱ ba̱ ta̱taat zwán 11 nang á̱ lyuut a̱tatak a̱ni.
Ya̱fang
Zwán_ji̱_byia̱_a̱meang_ma̱ng_Koronavirut ZKOVIT-19 Zwán
Umu Sangare
Umu Sangare (Fi̱ransa: Oumou Sangaré, Ba̱mba̱ra: Umu Sangare; á̱ byin nggu a̱tuk mam 2 Zwat Sweang 1968 ma̱ a̱keang Bamako) yet a̱tyubwom Wasulu a̱ neet a̱byin Mali a̱ ku san Za̱nang Grammy ji, nang á̱ ka ngyei "A̱man-a̱bwom Wasulu ka" a̱ni di̱n jen jhyang. Wasulu yet fam-a̱byin nkhang hwa di̱ fam a̱tak A̱ghyui Nija hu, a̱vwuo ka nang a̱bwomtsot ka ku ta ghwut a̱ni neet a̱bwom taada gbangbang, nang di̱n jen ma̱ a̱di̱di̱t á̱ ka ntsot ma̱ng kham a̱ni.
A̱nwurung
A̱ngnurung yet a̱tankei a̱lyiat nyia na̱ shyia̱ a̱taknfwuo.Ka̱ a̱yin gnurung a̱ lyiat ma̱ng tak nfwuo di̱ byian fwuo.
A̱yin na̱ kwan a̱ khyia̱ byian fwuo ngu hu wa dangson a̱cu gu fwuong sum a̱ni,mat a̱nyia wa gu ngnurung.
Song Il-guk
Song Il-guk (Kworiya: 송일국; Hanja: 宋一國; á̱ byin nggu a̱tuk mam 1 Zwat Swak 1971) yet a̱tyumaat Kworiya A̱tak wa. Á̱ ka ndyen nggu á̱ swak mat song ji nang gu ku tat mami nce fim vwuomaat si̱ vwuomaat a̱si 2006, Jumong nang a̱tsatsak a̱tyumaat a̱ni.
A̱ka̱fwuop nta
Á̱nietmaat fim á̱sam A̱kworiya A̱tak Á̱nietmaat á̱sam A̱kworiya A̱tak Á̱niet nswuan Byin 1971 Á̱nietmaat á̱sam neet Seoul Kworiya A̱tak
Sot Tswot A̱laua̱titak Real Madrid
Sot Tswot A̱laua̱titak Real Madrid á̱ ngyei ma̱ng Real Madrid a̱ni yet Sot a̱yaagwak ja ji̱ shyia̱ ma̱ a̱byin Si̱pen a̱ni. Sot ji shyia̱ ma̱ng swat hu mami a̱gba̱ndang a̱keang á̱ ngyei Madrid a̱ni.
Ji̱njok
Ji̱njok yet kyayak hwa nang á̱ kap nang a̱kikyuo a̱ni, ba̱ shyia̱ ma̱ng sot á̱ga̱fi̱p Fabaceae.
thumb|A̱tyin ji̱njok
Ya̱fang
Nkyayak
A̱nya̱nyiat a̱da̱ngka̱li
thumb|Sum a̱nya̱nyiat a̱da̱ngka̱li